Torsdag morgen kort efter klokken 8.30 skete et trafikuheld på Vesterbro i det centrale Aalborg. Politiet måtte afspærre Vesterbro i begge retninger, mens der blev ryddet op efter uheldet, hvor flere biler kørte sammen. Det skabte noget kaos i det centrale Aalborg, hvor trafikken gik mere eller mindre i stå og bilister måtte finde andre veje forbi uheldsstedet. Beredskabet var nødt til at klippe den ene bil op for at få den mandlige passager ud af bilen, men ifølge vagtchefen ved Nordjyllands Politi er der ikke sket alvorlig personskade ved uheldet. Vesterbro blev efter godt en time igen åbnet for trafik.

Opsummering:
Et uheld i morgentrafikken skabte kaos i Aalborgs midtby.